**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**BUCUREŞTI, 17-18 iunie 2022**

**HOTĂRÂREA NR. 04**

**pentru validarea modificărilor și completărilor aduse Statutului profesiei de avocat și Statutului Casei de Asigurări a Avocaților (C.A.A.), prin delegare de către Consiliul Uniunii Naționale a Barourilor din România (U.N.B.R.) și mandatarea Consiliul U.N.B.R. să adopte, între Congrese, modificări și completări ale acestora**

 *Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (în continuare Lege),*

 *Văzând dispozițiile art. 63 alin. (1) lit. a) din Lege, precum și Hotărârea Consiliului Uniunii Naționale a Barourilor din România (în continuare U.N.B.R.) nr. 234/11-12 martie 2022,*

*Având în vedere Hotărârea nr. 04/25-26 iunie 2021 a Congresului avocaților privind mandatarea U.N.B.R., ca în perioada dintre Congrese să îndeplinească atribuția prevăzută la art. 63 alin. (1) lit. e) din Lege, urmând ca hotărârile Consiliului U.N.B.R. să fie supuse ratificării Congresului imediat următor,*

 *Având în vedere* *Hotărârile Consiliului UNBR privind modificarea și completarea Statutului profesiei de avocat nr.: 195/11 septembrie 2021, în materia publicității profesionale, 243/11-12 martie 2022 și 259/16 iunie 2022, în materia recunoașterii titlului profesional de avocat străin,*

 *Constatând faptul că s-au constituit cvorumul și majoritatea prevăzute pentru aprobare,*

**HOTĂRĂŞTE:**

 **Art. 1.** – Se validează modificările și completările aduse Statutului profesiei de avocat prin Hotărârile Consiliului UNBR nr. 195/11 septembrie 2021, 243/11-12 martie 2022 și 259/16 iunie 2022.

**Art. 2.** – Se mandatează Consiliul U.N.B.R. ca în perioada dintre Congrese să îndeplinească atribuția prevăzută la art. 63 alin. (1) lit. e) din Legea nr. 51/1995, urmând ca hotărârile Consiliului U.N.B.R. să fie supuse ratificării Congresului imediat următor.

 **Art. 3.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor și C.A.A., care vor asigura comunicarea hotărârii către membrii barourilor și, respectiv, filialele C.A.A..

**P R E Ş E D I N T E U.N.B.R.**

**Av. dr. Traian-Cornel BRICIU**